dwar il-proposta għal direttiva tal-Parlament Ewropew u tal-Kunsill dwar reċipjenti sempliċi taħt pressjoni (verżjoni kodifikata)

Kumitat għall-Affarijiet Legali

(Kodifikazzjoni – Artikolu 80 tar-Regoli ta' Proċedura)

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW Error!

ANNESS: OPINJONI TAL-GRUPP TA' ĦIDMA KONSULTATTIV TAS-SERVIZZI LEGALI TAL-PARLAMENT EWROPEW, TAL-KUNSILL U TAL-KUMMISSJONI Error!

(Proċedura ta' kodeċiżjoni – kodifikazzjoni)

Il-Parlament Ewropew ,

– wara li kkunsidra l-proposta tal-Kummissjoni lill-Parlament Ewropew u lill-Kunsill ( COM(2008)0202 ),

– wara li kkunsidra l-Artikolu 251(2) u l-Artikolu 95 tat-Trattat KE, skont liema Artikoli l-Kummissjoni ppreżentat il-proposta lill-Parlament ( C6-0172/2008 ),

– wara li kkunsidra l-Ftehima Interistituzzjonali ta' l-20 ta' Diċembru 1994 fuq metodu ta' ħidma aċċellerat tal-kodifikazzjoni uffiċjali tat-testi leġiżlattivi

ĠU C 102, 4.4.1996, p.

– wara li kkunsidra l-Artikoli 80 u 51 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Affarijiet Legali (A6 0381/2008),

A. billi, fl-opinjoni tal-Grupp ta' Ħidma Konsultattiv tas-servizzi legali tal-Parlament Ewropew, tal-Kunsill u tal-Kummissjoni, il-proposta kkonċernata tillimita ruħha għal kodifikazzjoni pura u sempliċi tat-testi eżistenti, mingħajr tibdil sustanzjali,

Japprova l-proposta tal-Kummissjoni kif adattata għar-rakkomandazzjonijiet tal-Grupp ta' Ħidma Konsultattiv tas-servizzi legali tal-Parlament, tal-Kunsill u tal-Kummissjoni;

Jagħti istruzzjonijiet lill-President tiegħu sabiex jgħaddi ( tgħaddi ) l-pożizzjoni tal-Parlament lill-Kunsill u lill-Kummissjoni.

OPINJONI

GĦALL-ATTENZJONI TAL-PARLAMENT EWROPEW TAL-KUNSILL

TAL-KUMMISSJONI

Proposta għal Direttiva tal-Parlament Ewropew u tal-Kunsill dwar reċipjenti sempliċi taħt pressjoni

(COM(2008) 202 tas-17.4.2008 - 2008/0076 (COD))

Wara li kkunsidra l-Ftehima Interistituzzjonali ta' l-20 ta' Diċembru 1994 fuq metodu ta' ħidma aċċellerat tal-kodifikazzjoni uffiċjali tat-testi leġiżlattivi, u b'mod partikulari l-punt 4 tagħha, il-Grupp ta' Ħidma Konsultattiv, magħmul mis-servizzi legali rispettivi tal-Parlament Ewropew, tal-Kunsill u tal-Kummissjoni, fit-23 ta' April, fl-4 ta' Ġunju u fil-11 ta' Ġunju 2008 kellu laqgħa ddedikata għall-eżami tal-proposta msemmija hawn fuq, preżentata mill-Kummissjoni.

Waqt l-eżami

Il-Grupp ta' Ħidma Konsultattiv kellu 22 verżjoni lingwistika tal-proposta u ħadem fuq il-bażi tal-verżjoni Franċiża, il-verżjoni lingwistika oriġinali tat-test eżaminat. tal-proposta għal direttiva tal-Parlament Ewropew u tal-Kunsill intenzjonata li tikkodifika d-Direttiva tal-Kunsill 87/404/KEE tal-25 ta' Ġunju 1987, dwar l-armonizzazzjoni tal-liġijiet tal-Istati Membri marbuta ma' tankijiet sempliċi taħt pressjoni, il-Grupp, bi qbil komuni, innota dan li ġej:

1) Fil-preambolu, għandha tiddaħħal premessa 4 ġdida, li tkun tikkonsisti mill-verżjoni adattata tal-ewwel sentenza tar-raba' premessa tad-Direttiva 87/404/KEE.

It-test ta' din il-premessa għandu jkun kif ġej: ''il-liġi tal-Komunità kif inhi qiegħda bħalissa tipprovdi li, minkejja waħda mir-regoli fundamentali tal-Komunità, jiġifieri l-moviment liberu tal-oġġetti, ostakoli għall-moviment fil-Komunità li jirriżultaw minn nuqqas ta' qbil fil-liġijiet nazzjonali dwar il-bejgħ ta' prodotti għandhom ikunu aċċettati sakemm dawk id-dispożizzjonijiet jistgħu jkunu rikonoxxuti kif meħtieġ biex jissodisfaw il-ħtiġijiet essenzjali''.

Wara li tiddaħħal il-premessa l-ġdida, il-premessi 4 sa 8 fil-proposta għal kodifikazzjoni għandhom isiru l-premessi 5 sa 9.

2) Tul it-test tal-proposta, l-espressjoni '' marka 'KE' '' għandha tiġi adattata sabiex tinqara ''marka 'KE' ta' konformità ''.

3) It-titolu tal-anness II għandu jinbidel b'titolu ġdid li għandu jkun " Marka "KE" ta' konformità, reġistrazzjonijiet, avviżi ta' istruzzjonijiet, fajl tekniku ta' kostruzzjoni, definizzjonijiet u simboli ".

Dan l-eżami tal-proposta, b'hekk, ippermetta li l-Grupp ta' Ħidma Konsultattiv jikkonkludi, bi qbil komuni, li l-proposta effettivament tillimita ruħha għal kodifikazzjoni pura u sempliċi tat-testi eżistenti, mingħajr tibdil sustanzjali.

C. PENNERA J.-C. PIRIS C.F. DURAND Ġurikonsult

Ġurikonsult Aġent Direttur Ġenerali

PROĊEDURA

Reċipjenti sempliċi taħt pressjoni (Verżjoni kodifikata)

Data meta ġiet ippreżentata lill-PE

Kumitat responsabbli

Data tat-tħabbir fis-seduta plenarja

Data tal-ħatra

Data tal-adozzjoni


skond ir-Regola 108 tar-Regoli ta' Proċedura

f'isem il- Kumitat għall-Agrikoltura u l-Iżvilupp Rurali

lill- Kummissjoni

Suġġett: Is-sitwazzjoni tal-apikultura

L-apikultura dinjija b'mod ġenerali u Ewropea b'mod partikulari qed tiltaqa' ma' diffikultajiet kbar biex in-naħal jibqgħu ħajjin.

Il-produzzjoni tal-prodotti tal-apikultura hija mhedda serjament.

Apparti din l-osservazzjoni negattiva, għandha tiġi enfasizzata t-theddida tat-tnaqqis fil-popolazzjoni tan-naħal li twassal għall-insuffiċjenza fit-traxxix tal-polline.

Mingħajr in-naħal domestiċi u t-traxxix tal-polline relatati magħhom, ma nkunux nistgħu nipproduċu l-kwalità u l-kwantità ta' pjanti, frott u ħaxix li huma tant importanti għad-dieta tal-bniedem u tal-annimali.

Apparti l-periklu għall-koltivazzjonijiet dipendenti fuq in-naħal, qed tiġi mhedda l-bijodiversità kollha kemm hi.

It-tnaqqis drastiku tar-riżorsi tal-polline u tan-nektar, li hu kkawżat ukoll minħabba l-użu ta' żerriegħa immodifikata u ttrattata, huwa wieħed mill-kawżi ewlenin tat-tnaqqis fil-kwantità tan-naħal.

Dan it-tnaqqis joħloq żbilanċ fid-dieta tan-naħal li jwassal għall-indebboliment tas-sistema immunitarja tagħhom, u dan iħallihom vulnerabbli meta jaffaċċjaw parassiti, patoloġiji u virus oħra.

Il-parassit Varroa, "l-AIDS tan-naħal" li għadu jinstab fil-bejtiet tan-naħal, u l-espansjoni tan-Nosema ceranae huma fil-qalba tal-kriżi sanitarja tan-naħal.

Il-virus u l-mikożi huma wkoll ta' theddida għan-naħal domestiċi.

Dawk li jrabbu n-naħal fl-UE qed jitilfu sa 50, anke 80 tal-bejtiet tagħhom fix-xitwa.

Ir-riċerka xjentifika dwar il-patoloġiji u r-rimedji għalihom sal-lum il-ġurnata għadha lura ħafna.

Xi sforzi lesta tagħmel il-Kummissjoni biex:

– tiżviluppa r-riċerka kontra l-parassiti u l-mard li qed inaqqsu l-għadd tan-naħal;

– toħloq inħawi ta' kumpens ekoloġiku (bħall-art mhix maħduma għat-trobbija tan-naħal) li jipproduċu ħafna polline u nektar u fil-ħolqien ta' zoni buffer bħalma huma l-ġnub tat-toroq għat-traffiku;

– tippromwovi l-miżuri neċessarji għall-ġlieda kontra r-riskji ta' traxxix tal-polline insuffiċjenti, iġifieri il-waqfien assolut tat-trattament kontra l-parassiti matul iż-żmien tad-dakkir u t-tnaqqis fl-użu ta' żerriegħa immodifikata;

– tikkontrolla u tħares il-kwalità tal-ilma tal-wiċċ, minħabba li n-naħal huma sensittivi ħafna għal kull deterjorament tal-ambjent;

– tgħin finanzjarjament l-irziezet f'diffikulta?


dwar l-abbozz tal-baġit ġenerali tal-Unjoni Ewropea għas-sena finanzjarja 2009

Taqsima I – Parlament Ewropew

Taqsima II – Kunsill

Taqsima IV – Qorti tal-Ġustizzja

Taqsima V – Qorti tal-Awdituri

Taqsima VI – Kumitat Ekonomiku u Soċjali Ewropew

Taqsima VII – Kumitat tar-Reġjuni

Taqsima VIII – Ombudsman Ewropew

Taqsima IX – Kontrollur Ewropew għall-Protezzjoni tad-Data

Parti 1: Mozzjoni għal riżoluzzjoni

Kumitat għall-Baġits

OPINJONI TAL-KUMITAT GĦALL-KUMMERĊ INTERNAZZJONALI ………………………..10

Ippubblikati separatament

–…deċiżjonijiet meħuda mill-Kumitat għall-Baġits matul il-laqgħat tiegħu fid-dati 6-7-8 ta' Ottubru 2008 dwar l-abbozzi ta' emenda għat-Taqsimiet I, II, IV, V, VI, VII, VIII u IX tal-abbozz tal-baġit ġenerali

MOZZJONI GĦAL RIŻOLUZZJONI TAL-PARLAMENT EWROPEW

dwar l-abbozz tal-baġit ġenerali tal-Unjoni Ewropea għas-sena finanzjarja 2009, Taqsima I – Parlament Ewropew, Taqsima II – Kunsill, Taqsima IV – Qorti tal-Ġustizzja, Taqsima V – Qorti tal-Awdituri, Taqsima VI – Kumitat Ekonomiku u Soċjali Ewropew, Taqsima VII – Kumitat tar-Reġjuni, Taqsima VIII – Ombudsman Ewropew, Taqsima IX – Kontrollur Ewropew għall-Protezzjoni tad-Data ( C6‐0310/2008 – 2008/2026B(BUD) )

Il-Parlament Ewropew ,

– wara li kkunsidra l-Artikolu 272 tat-Trattat KE,

– wara li kkunsidra d-Deċiżjoni tal-Kunsill 2000/597/KE, Euratom tad-29 ta' Settembru 2000 dwar is-sistema tar-riżorsi proprji tal-Komunitajiet Ewropej

ĠU L 253, 7.10.2000, p.

– wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej

ĠU L 248, 16.9.2002, p.

– wara li kkunsidra l-Ftehima Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba

ĠU L 139, 14.6.2006, p.

– wara li kkunsidra r-riżoluzzjoni tiegħu tal-10 ta' April 2008 dwar il-linjigwida għall-proċedura tal-baġit tal-2009 – taqsimiet oħrajn

– wara li kkunsidra r-riżoluzzjoni tiegħu tal-20 ta' Mejju 2008 dwar l-estimi tad-dħul u tal-infiq tal-Parlament għas-sena finanzjarja 2009

– wara li kkunsidra l-abbozz preliminari tal-baġit ġenerali tal-Unjoni Ewropea għas-sena finanzjarja 2009, ippreżentat mill-Kummissjoni fis-16 ta' Mejju 2008 ( COM(2008)0300 ),

– wara li kkunsidra l-abbozz tal-baġit ġenerali tal-Unjoni Ewropea għas-sena finanzjarja 2009, li l-Kunsill stabbilixxa fis-17 ta' Lulju 2008 ( C6-0310/2008 ),

– wara li kkunsidra l-Artikolu 69 u l-Anness IV tar-Regoli ta' Proċedura tiegħu,

– wara li kkunsidra r-rapport tal-Kumitat għall-Baġits u l-opinjonijiet tal-kumitati l-oħra kkonċernati ( A6-0397/2008 ),

A. billi l-Abbozz Preliminari tal-Baġit (PDB) tal-istituzzjonijiet kollha ħalla marġni ta' EUR 121 744 018 taħt il-limitu tal-qafas finanzjarju għas-sena finanzjarja 2008,

B. billi wara d-deċiżjoni tal-Kunsill tas-17 ta' Lulju 2008, l-abbozz tal-baġit (DB) għandu marġni ta' EUR 224 133 714 taħt dan il-limitu,

C. billi ġie miftiehem proċess pilota li fih il-koperazzjoni msaħħa bejn il-Bureau u l-Kumitat għall-Baġits, u l-koperazzjoni reċiproka bikrija għall-punti kollha b'implikazzjonijiet baġitarji sinifikanti, iridu jiġu applikati matul il-proċedura kollha tal-2009,

D. billi l-prerogattivi tal-plenarja biex jiġi adottat il-baġit iridu jinżammu għal kollox bi qbil mad-dispożizzjonijiet tat-Trattat u mar-Regoli ta' Proċedura,

E. billi l-laqgħa ta' qabel il-konċiljazzjoni bejn delegazzjonijiet tal-Bureau u tal-Kumitat għall-Baġits seħħet fis-16 ta' April qabel l-adozzjoni mill-Bureau tal-Abbozz tal-Estimi Preliminari,

F. billi seħħet laqgħa ta' konċiljazzjoni bejn dawn id-delegazzjonijiet fit-30 ta' Settembru, qabel il-votazzjonijiet fil-Kumitat għall-Baġits u fis-seduta plenarja,

Il-Qafas Ġenerali

Iqis li l-istituzzjonijiet tal-UE, wara t-talba tiegħu li huma jippreżentaw abbozzi tal-baġit ibbażati b'mod sħiħ fuq in-nefqa u li jikkorrispondu mal-ħtiġijiet reali, ikkoperaw b'mod kostruttiv sabiex issa waslu għal proposti finali li jqisu l-aspettattivi taċ-ċittadini u l-ħtieġa ta' responsabilità finanzjarja;

Jenfasizza li huwa talab stqarrijiet mill-istituzzjonijiet kollha dwar kif kull nefqa relatata speċifikament mad-dħul fis-seħħ potenzjali tat-Trattat ta' Liżbona li jemenda t-Trattat tal-Unjoni Ewropea u t-Trattat li jistabbilixxi l-Komunità Ewropea

ĠU C 306, 17.12.2007, p.

1. tista' tkun identifikata; huwa sodisfatt, wara t-tweġibiet tagħhom, li ebda nefqa simili ma ġiet inkluża fil-proposta finali;

Jilqa' b'sodisfazzjon l-approċċ tal-Kunsill li jintuża metodu aktar immirat fit-twaqqif tal-Abbozz tal-Baġit minflok it-tibdil ġenerali ta' perċentwali li kien jintuża qabel;

Jenfasizza li, b'mod ġenerali, xorta għad baqa' lok għal titjib u użu aktar effettiv ta' riżorsi baġitarji f'numru ta' oqsma u jqis li dawn jinkludu aktar koperazzjoni interistituzzjonali, użu aħjar ta' miri ta' prestazzjoni, għodod ta' previżjoni u benchmarking fil-konfront tal-aħjar prattika, aktar użu ta' mobilità u ċaqliq ta' staff biex iż-żiediet jinżammu taħt kontroll u wkoll turija ta' dixxiplina solida tal-ispejjeż kollha relatati ma' vjaġġar, allowances, traduzzjoni u, b'mod speċjali, spejjeż ta' bini;

Jenfasizza għal darba oħra l-importanza tal-monitoraġġ kontinwu tal-implimentazzjoni tad-deċiżjonijiet baġitarji mill-Parlament, xi ħaġa li hija l-bażi għall-istabbiliment tal-baġit annwali; huwa konvint li kontroll parlamentari dirett jista' biss jikkontribwixxi biex titjieb il-kwalità tal-infiq, biex ikun hemm kontroll aktar dirett tal-ġestjoni finanzjarja soda u eventwalment biex l-appoġġ finanzjarju jiġi ffukat mill-ġdid fuq il-prijoritajiet politiċi; jemmen li dan l-għan jista' jintlaħaq biss bl-involviment sħiħ taż-żewġ kumitati baġitarji u tal-kumitati speċjalizzati;

Iddeċieda li jħalli marġni taħt il-limitu ta' EUR_______, biex b'hekk jillimita ż-żieda ġenerali għal X%; jenfasizza li dan jinkludi li terġa' tiġi kif kienet parti mit-tnaqqis imwettaq mill-Kunsill fil-baġit tal-istituzzjonijiet l-oħrajn (eskluża l-Kummissjoni), iżda f'dawk il-każijiet biss fejn il-ħtiġijiet speċifiċi ta' kull waħda jkunu ġew iġġustifikati;

Taqsima 1 - Il-Parlament Ewropew

Jenfasizza li l-prijoritajiet politiċi tiegħu kif stabbiliti fir-riżoluzzjonijiet tiegħu dwar Linjigwida u Estimi baġitarji tal-10 ta' April 2008 u l-20 ta' Mejju 2008 ggwidaw il-proposti tal-2009 fi spirtu ta' dixxiplina baġitarja waqt li ssalvagwardjaw il-prijoritajiet politiċi msemmija; iqis li r-riżultat huwa konformi b'mod sħiħ ma' dawn l-objettivi u, b'mod partikulari, jikkorrispondi wkoll mar-rekwiżiti speċifiċi relatati mal-2009 bħala sena ta' elezzjoni għall-Parlament u l-isfidi relatati mal-Istatut il-ġdid għall-Membri u l-bidla tal-mandat;

Jilqa' b'sodisfazzjon kbir il-koperazzjoni mtejba bejn il-Bureau u l-Kumitat għall-Baġits, li pprovdiet bażi solida għall-ħidma preparatorja ta' qabel l-ewwel qari tal-baġit, kif ukoll waqt l-istadji tal-linjigwida u l-estimi; jenfasizza r-rieda taż-żewġ partijiet li jkomplu u jagħmlu suċċess mill-proġett pilota biex isolvu d-differenzi fi stadju bikri filwaqt li, fl-istess waqt, iżommu l-prerogattivi formali ta' kull korp;

Iqis, madankollu, li xi diffikultajiet prattiċi jridu jiġu solvuti biex tkun faċilitata u tittejjeb aktar il-koperazzjoni, b'mod partikulari titjib ċar rigward l-informazzjoni meħtieġa u rigward li r-rapporti jkunu disponibbli fi żmien limiti ta' żmien xierqa qabel l-ewwel qari;

Jagħraf li seħħew żviluppi sinifikattivi, b'impatt baġitarju ċar, mill-adozzjoni tiegħu tal-Estimi u li, b'konsegwenza, issa huma mixtieqa ċerti aġġustamenti; jenfasizza b'mod partikulari, f'dan ir-rigward, tibdil baġitarju ikkawżat mis-sospensjoni tad-dħul fis-seħħ tat-Trattat ta' Liżbona, mit-tħejjijiet għall-implimentazzjoni tal-Istatut il-ġdid għall-Assistenti, mill-previżjonijiet aġġornati għall-Istatut tal-Membri u, wkoll, miż-żieda fil-prezzijiet tal-enerġija;

Jenfasizza li ntlaħqu żviluppi sinifikanti bl-għan li l-Membri jiġu assistiti fit-twettiq tal-mandat tagħhom, b'mod partikulari fid-dmirijiet leġiżlattivi tagħhom; jiġbed l-attenzjoni għall-evalwazzjoni u l-istabbiliment pożittivi tas-Servizz ta' Informazzjoni tal-Librerija, li se jtejjeb l-attivitajiet parlamentari tal-Membri; jenfasizza l-importanza li l-Membri jkunu jistgħu jirċievu informazzjoni f'waqtha, oġġettiva u fattwali dwar suġġetti relevanti għall-attivitajiet parlamentari tagħhom; jitlob lill-amministrazzjoni biex tkompli ttejjeb il-preżentazzjoni tat-tweġibiet għall-mistoqsijiet tal-Membri, tippubblika t-talbiet kollha, u mhux biss is-sommarji tagħhom, fuq il-websajt tal-librerija u żżid il-lingwi li biha tingħata l-informazzjoni; jixtieq ikun infurmat permezz tal-ewwel evalwazzjoni fil-bidu tal-2010;

Jenfasizza li l-livell ġenerali tal-baġit tiegħu jammonta għal 19.67% tan-nefqa awtorizzata skont l-intestatura 5 (approprjazzjonijiet amministrattivi) tal-qafas finanzjarju pluriennali, jiġifieri nżammet taħt il-limitu ta' 20% impost minnu stess; jilqa' b'sodisfazzjon il-fatt li dan ifisser iffrankar ulterjuri ta' EUR 0.9 miljun meta mqabbel mal-pożizzjoni tiegħu f'Mejju 2008; jinnota li dan huwa relatat ma' taħlita ta' fatturi kif imsemmi hawn fuq;

Jieħu nota tal-laqgħa ta' konċiljazzjoni bejn il-Bureau u l-Kumitat għall-Baġits tat-30 ta' Settembru 2008, li fiha d-differenzi baġitarji ewlenin ġew innegozjati u, fil-parti l-kbira tagħhom, solvuti; jinnota, madankollu, xi kwistjonijiet pendenti fejn ebda ftehim ma seta' jintlaħaq li tħallew f'idejn il-Parlament;

Jenfasizza r-riżultati pożittivi u n-natura kostruttiva ta' din il-laqgħa; jista', fuq il-bażi tar-riżoluzzjonijiet preċedenti tiegħu u l-analiżi ulterjuri tal-Estimi u l-Ittra ta' Emenda, japprova fil-parti l-kbira tagħhom il-modifikazzjonijiet għall-Organigramma proposti mill-Bureau; mhux f'pożizzjoni, madankollu, li japprova b'mod sħiħ il-proposti kollha;

Jirrikonoxxi li saru, u se jsiru, sforzi sinifikattivi biex jerġgħu jiġu organizzati mill-ġdid ir-riżorsi biex jiġu limitati żidiet ta' persunal u spejjeż relatati;

- jenfasizza li għandha tiġi analizzata wkoll l-effikaċja ġenerali tal-użu tar-riżorsi umani f'termini tas-sodisfazzjon ta' kompiti speċifiċi u li l-Bureau u l-Amministrazzjoni se jkollhom bżonn jagħtu attenzjoni b'mod konsistenti lil din il-kwistjoni għas-snin li ġejjin sabiex jibbilanċjaw bl-aħjar mod possibbli t-tqassim tar-riżorsi umani fost l-attivitajiet leġiżlattivi ewlenin, is-servizzi diretti lill-Membri u l-funzjonijiet ta' appoġġ amministrattiv, u kif ukoll jaraw li jinftiehmu aħjar is-soppożizzjonijiet tal-bażi u l-prijoritajiet;

- bħala l-ewwel pass sinifikattiv, jilqa' b'sodisfazzjon l-organigramma analitiku u dettaljat ippreżentat, minkejja li b'dewmien u wara l-iskadenza għat-tressiq tal-emendi baġitarji għall-ewwel qari; jixtieq li jinżamm infurmat b'mod kontinwu dwar din il-kwistjoni fil-futur;

- huwa sodisfatt li l-proposti attwali se jikkontribwixxu b'mod pożittiv biex jissaħħu l-kapaċitajiet leġiżlattivi tal-Parlament, inkluż fir-rigward tal-kwistjoni tal-komitoloġija, kif ippreżentat ukoll f'rapport reċenti, biex jingħata segwitu, lill-Kumitat tiegħu għall-Baġits;

Japprova t-tibdil għall-Organigramma tas-segretarjat kif stipulat fl-emendi baġitarji mressqa, b'total ta' _XX impjiegi u _aġġornamenti; iżomm f'riżerva l-approprjazzjonijiet relatati ma' numru limitat ta' impjiegi sakemm isiru analiżi u kjarifiki ulterjuri rigward l-użu, il-ħtiġijiet u t-tqassim ottimali tar-riżorsi, kif imfisser hawn fuq, l-aktar tard sal-aħħar ta' Ġunju 2009;

Filwaqt li hu impenjat b'mod sħiħ fir-rigward tat-tnedija malajr taċ-Ċentru tal-Viżitaturi, jenfasizza li, wara l-Konċiljazzjoni, hu meħtieġ ftit aktar xogħol biex tintlaħaq soluzzjoni sodisfaċenti u effettiva mil-lat tal-ispejjeż; jinnota li ż-żewġ delegazzjonijiet ma setgħux jaslu għal ftehim sħiħ dwar dan il-punt u, konsegwenza ta' dan, jiddeċiedi li f'dan l-istadju japprova parzjalment it-talbiet, filwaqt li jkun lest li jerġa' jeżamina din il-kwistjoni malajr kemm jista' jkun u wara li tkun ingħatat l-informazzjoni meħtieġa;

Jirrikonoxxi l-ħtiġijiet tal-gruppi politiċi rigward riżorsi ta' staff biex jiffaċċjaw sfidi li dejjem jiżdiedu u, konsegwenza ta' dan, jaqbel li jkunu pprovduti 53 impjieg ieħor; iqis li jkun tajjeb ħafna li ssir riflessjoni dwar kif it-talbiet għall-persunal mill-gruppi u l-approprjazzjonijiet relatati jkunu jistgħu jiġu integrati aħjar fil-proċedura tal-baġit, fi stadju minn qabel, biex titwettaq analiżi aktar f'waqtha tar-rekwiżiti essenzjali;

Jirrimarka li ddeċieda li jagħti spinta lill-attivitajiet ta' informazzjoni mwettqa fl-Istati Membri bħala parti mill-istrateġija u l-pjan ta' azzjoni tiegħu għall-elezzjonijiet Ewropej tal-2009; jilqa' b'sodisfazzjon ukoll l-idea ta' involviment akbar taż-żgħażagħ fil-proċess tal-kampanja, bl-għan li ċ-ċittadini Ewropej jiġu infurmati dwar l-irwol tal-Parlament Ewropew;

Jefasizza li issa ġew stabbiliti d-dispożizzjonijiet baġitarji sabiex tiġi ffaċilitata l-introduzzjoni ta' "Reġim" ġdid għall-assistenti parlamentari tal-Membri u jilqa' b'sodisfazzjon kbir il-ħidma li qed titwettaq bħalissa sabiex jintlaħaq ftehim finali dwar din il-kwistjoni qabel tmiem is-sena;

Jilqa' b'sodisfazzjon il-proposta għal Sistema għall-Ġestjoni tal-Għerf biex jittejjeb it-tqassim tal-informazzjoni u biex jiġu ġestiti d-diversi għejun ta' informazzjoni fil-livell amministrattiv u politiku; jitlob lill-amministrazzjoni biex tippreżenta r-riżultati tal-ewwel fażi tal-istrateġija b'żewġ stadji sal-aħħar ta' Marzu 2009;

Meta jitqiesu l-ammonti sostanzjali involuti, iqis li l-awtorità baġitarja teħtieġ li tikkunsidra l-limiti finanzjarji u l-ispiża dejjem tiżdied tax-xiri, tal-manutenzjoni u tal-attrezzament tal-bini fis-sena li ġejja, speċjalment meta jitqies il-fatt li l-Istatut tal-Membri se jidħol fis-seħħ fl-2009; jitlob lill-Bureau biex jippreżenta pjan strateġiku sa Settembru 2009, qabel l-ewwel qari tal-baġit; f'dan ir-rigward, ma jistax jaqbel ma' żieda f'riżerva għall-bini u jiddeċiedi li jżommha f'EUR 20 miljun;

Ifakkar li viżjoni aktar ċara għal perjodu ta' żmien medju jew twil, inklużi miżuri tal-ippjanar, x'aktarx ikunu ta' benefiċċju biex jiġu kkontrollati l-ispejjeż; jistieden lill-Bureau tiegħu biex ikompli l-isforzi f'dan ir-rigward; jitlob li jirċievi rapport finali dwar l-implikazzjonijiet finanzjarji, amministrattivi u legali relatati mal-kwistjoni tal-ażbestos u, ukoll, il-ħidma tat-tiswija tas-saqaf meħtieġa fi Strażburgu;

Jistenna r-riżultati tal-istudju dwar l-impronta tal-karbonju tal-Parlament Ewropew, li għandu jinkludi wkoll il-kwistjoni tal-iskemi ta' kumpens għas-CO2, kif mitlub mill-Parlament; iddeċieda li jadatta n-nomenklatura tal-linji affettwati minn skema futura eventwali ta' kumpens bħal din; itenni, madankollu, li jeħtieġ li jiżdiedu l-isforzi biex jitnaqqas l-ivvjaġġar fejn hu possibbli;

Jesprimi x-xewqa tiegħu li jkun hemm disponibbli ċentru ta' ġestjoni tal-mobilità, li jagħti informazzjoni dettaljata dwar il-konnessjonijiet tat-trasport pubbliku minn u lejn il-Parlament, fil-bini kollu tal-Parlament, kif ukoll permezz tal-internet, mill-bidu tal-mandat il-ġdid tal-Parlament, li jinkoraġġixxi l-użu tat-trasport pubbliku bħala alternattiva għall-użu tal-karozza;

Jieħu nota tal-opinjonijiet ippreżentati mill-Kumitati għall-Kummerċ Internazzjonali, għall-Affarijiet Legali u għall-Petizzjonijiet u jirrikonoxxi l-livell għoli ta' ftehim; jenfasizza li, fil-parti l-kbira tiegħu, it-tħassib li tqajjem ġie indirizzat permezz tal-emendi baġitarji u l-votazzjoni;

Taqsima IV – Il-Qorti tal-Ġustizzja

Jirrikonoxxi l-importanza tal-proċedura ġdida ta' urġenza li għandha tiġi implimentata mill-Qorti, li fiha l-qrati nazzjonali huma intitolati għal risposta fi żmien ta' skadenza ħafna aktar qasir milli kien il-każ qabel; għalhekk japprova l-abbozz tal-baġit li jirrigwarda d-39 impjieg ġdid ikkonċernat;

Jinnota li r-rata għolja ta' żieda fil-baġit seħħet primarjament minħabba l-proġett ta' kostruzzjoni tal-bini l-ġdid tal-Qorti, li ntlaħaq qbil dwaru qabel u li se jkompli jkollu impatt finanzjarju għoli għas-snin li ġejjin; jistieden lill-Qorti biex tippreżenta rapport aġġornat dwar ix-xogħlijiet kollha kemm huma u l-implikazzjonijiet tal-ispiża tagħhom sal-2013;

Iqis li l-iżvilupp tal-baġit operattiv normali tal-Qorti, li bħalissa għandu rata ta' madwar +2.5%, huwa ħafna aktar inkoraġġanti u li, b'mod ġenerali, il-Qorti għamlet sforzi ċari biex tillimita ż-żieda fin-nefqa tagħha għall-eżerċizzju tal-2009;

Jiddeċiedi li jiffissa r-rata ġenerali ta' tnaqqis għal 3.5%, livell qrib ta' dak li l-Qorti nnifisha qed tissuġġerixxi, u jerġa' jġib kif kienu l-approprjazzjonijiet li jikkorrispondu; jinnota li dan għandu jiżgura l-operabilità sħiħa tal-Qorti waqt li xorta jirrappreżenta frankar fuq il-proposti oriġinali;

Taqsima V - Il-Qorti tal-Awdituri

Jilqa' t-tisħiħ propost tal-kapaċità ta' verifika tal-Qorti u jiddeċiedi li jipprovdi l-20 impjieg assoċjat bi qbil kemm mal-Qorti kif ukoll mal-Kunsill;

Iqis li l-iffinanzjar tal-estensjoni tal-bini tal-Qorti jrid jinżamm fl-inqas spiża possibbli għall-kontributuri tat-taxxa; għalhekk jikkonferma mill-ġdid id-deċiżjoni tiegħu biex iħallas għal dan direttament mill-baġit, f'erba' snin, milli jaħbi l-ispejjeż sinifikattivament ogħla li jirriżultaw minn arranġament ta' xiri u self għal 25 sena; b'hekk, jiddeċiedi li jalloka fil-bidu tal-perjodu l-ammont massimu possibbli għall-baġit tal-2009 u, għal dan il-għan, approva ammont ta' EUR 55 miljun għal dan il-għan;

Jiddeċiedi li jagħti spinta lil numru limitat ta' partiti ta' nefqa relatati mat-tifrix ta' rapporti tal-Qorti lill-pubbliku, verifika ta' prestazzjoni tal-Qorti nnifisha, rappurtar aħjar, faċilitajiet tal-kura tat-tfal għall-persunal u wkoll biex ikunu pprovduti żewġ impjiegi oħra fl-organigramma minbarra l-awdituri msemmija hawn fuq;

Taqsima VI - Il-Kumitat Ekonomiku u Soċjali Ewropew

Qies it-tħassib tal-Kumitat rigward l-approprjazzjonijiet disponibbli għall-persunal u, meta jitqiesu l-argumenti preżentati, jaqbel li tkun aġġustata r-rata ġenerali ta' tnaqqis għal-livell ta' 4.5%;

Jiddeċiedi li joħloq, minbarra ż-żewġ impjiegi AD5 ġodda inklużi fl-Abbozz tal-Baġit, żewġ impjiegi AST oħra li kienu ġew rifjutati mill-Kunsill;

Jiddeċiedi li jpoġġi porzjon tal-approprjazzjonijiet għall-ispejjeż ta' vjaġġar u ta' laqgħat f'riżerva sakemm isir pjan ċar mill-Kumitat dwar kif huwa intenzjonat li jżomm dawn l-ispejjeż taħt kontroll;

Taqsima VII - Il-Kumitat tar-Reġjuni

Jinnota l-fatt li l-Kumitat se jeħtieġ reklutaġġ ta' persunal addizzjonali 'relatat mat-tkabbir' u jaqbel mal-impjiegi l-ġodda fl-abbozz tal-baġit tal-Kunsill;

Minbarra dan, jista' jaċċetta, wara smigħ tal-Kumitat, numru limitat ta' tliet impjiegi oħra biex jagħti spinta lill-kapaċità operattiva tiegħu f'dipartimenti speċifiċi;

Jiddeċiedi li jintroduċi rata ta' tnaqqis ġenerali ta' 4.5% wara s-smigħ tal-argumenti tal-Kumitat; jinnota li dan huwa qrib ħafna tat-talbiet tal-Kumitat stess waqt li xorta jirrappreżenta tfaddil;

Taqsima VIII - L-Ombudsman Ewropew

Jaqbel ma' l-abbozz tal-baġit tal-Kunsill dwar il-ħolqien ta' tliet impjiegi AD ġodda biex jissaħħaħ l-Ombudsman fl-indirizzar ta' numru dejjem jiżdied ta' ilmenti ammissibbli; minbarra dan, wara s-smigħ tal-Ombudsman, jista' jaqbel ukoll ma' tliet impjiegi AST temporanji;

Taqsima IX - L-Uffiċjal Ewropew għall-Protezzjoni tad-Data

Japprova din it-taqsima tal-abbozz tal-baġit;

Jagħti istruzzjonijiet lill-President tiegħu biex jgħaddi din ir-riżoluzzjoni, flimkien mal-emendi għat-Taqsimiet I, II, IV, V, VI, VII, VIII u IX tal-abbozz tal-baġit ġenerali, lill-Kunsill u lill-Kummissjoni, u lill-istituzzjonijiet u l-korpi l-oħra kkonċernati.

OPINJONI TAL-KUMITAT GĦALL-KUMMERĊ INTERNAZZJONALI

għall-Kumitat għall-Baġits

dwar l-abbozz ta' baġit ġenerali tal-Unjoni Ewropea għas-sena finanzjarja 2009

Taqsima I - Parlament Ewropew

Rapporteur għal opinjoni:

SUĠĠERIMENTI

Il-Kumitat għall-Kummerċ Internazzjonali jistieden lill-Kumitat għall-Baġits, bħala l-kumitat responsabbli, biex jinkorpora s-suġġerimenti li ġejjin fil-mozzjoni għal riżoluzzjoni tiegħu:

- wara li kkunsidra r-riżoluzzjonijiet tiegħu tal-24 ta' April 2008 bl-isem, "Lejn Organizzazzjoni Dinjija tal-Kummerċ riformata"

ĠU C 293 E, 2.12.2006, p.

ĠU C 92 E, 20.4.2006, p.

ĠU C 320 E, 15.12.2005, p.

ĠU C 104 E, 30.4.2004, p.

ĠU C 98 E, 23.4.2004, p.

Ifakkar li l-parlamentari, bħala rappreżentanti eletti taċ-ċittadini, għandhom irwol importanti fin-negozjati li jirrigwardjaw il-kummerċ, u b'mod partikulari, fin-negozjati tad-WTO;

Jenfasizza li l-Parlament u l-Unjoni Interparlamentari, organizzazzjoni internazzjonali bbażata f'Ġinevra, ilhom mill-2002 jorganizzaw u jiffinanzjaw flimkien il-Konferenza Parlamentari dwar id-WTO, mekkaniżmu permanenti ta' sorveljanza parlamentari fuq id-WTO, li l-attivitajiet tiegħu jistgħu jiżdiedu;

Jinnota li l-għan ewlieni tal-Konferenza Parlamentari dwar id-WTO hu li jtejjeb it-trasparenza esterna tad-WTO u li jiżgura li tkun responsabbli għal-leġiżlaturi bħala r-rappreżentanti eletti mill-poplu; jinnota wkoll li dan huwa forum fejn membri mill-parlamenti tad-dinja kollha jaqsmu l-fehmiet, it-tagħrif u l-esperjenzi tagħhom dwar kwistjonijiet ta' kummerċ internazzjonali u jagħtu dimensjoni parlamentari lid-WTO billi: i) jissorveljaw l-attivitajiet tad-WTO u jippromwovu l-effikaċja u l-lealtà tagħhom, ii) jippromwovu t-trasparenza tal-proċeduri tad-WTO u jtejbu d-djalogu bejn il-gvernijiet, il-parlamenti u s-soċjetà ċivili, u iii) jibnu l-kapaċitajiet fil-parlamenti fil-kwistjonijiet marbuta mal-kummerċ internazzjonali u jeżerċitaw l-influwenza tagħhom fuq id-direzzjoni tad-diskussjonijiet fi ħdan id-WTO;

Itenni l-għan iddikjarat tiegħu li n-negozjati tad-WTO jiġu akkumpanjati bi proċess parlamentari; jenfasizza, għalhekk, li fil-ġejjieni se jkun hemm il-ħtieġa kontinwa li tiġi ffinanzjata din l-attività kruċjali; jinnota, f'dan ir-rigward, li fl-2009 se ssir minn tal-anqas Sessjoni Annwali waħda tal-Konferenza Parlamentari dwar id-WTO, jew fl-istess żmien tal-Konferenza Ministerjali tad-WTO - jekk tiġi organizzata - jew inkella fi Brussell jew f'Ġinevra u li se jsiru żewġ sessjonijiet tal-Kumitat tat-Tmexxija tal-Konferenza f'Ġinevra;

Huwa ddeterminat, bħala koorganizzatur tal-Konferenza Parlamentari dwar id-WTO, li jiżgura li jkun hemm biżżejjed approprjazzjonijiet biex ikun hemm parteċipazzjoni adegwata, bl-infrastruttura neċessarja, tad-delegazzjonijiet tiegħu fil-laqgħat kollha u jkun kopert l-ispejjez tal-ivjaġġar u sussistenza tal-ispejjeż ta' sitt rappreżentanti tal-pajjiżi tal-ACP;

Jirrimarka li, jekk tiġi organizzata Konferenza Ministerjali tad-WTO fl-2009, il-Parlament għandu jiggarantixxi t-tisħiħ tal-linja baġitarja 3 0 4 4 biex jiġi kopert l-ispejjeż marbuta mal-organizzazzjoni, fl-istess ħin, ta' sessjoni tal-Konferenza Parlamentari dwar id-WTO.

RIŻULTAT TAL-VOTAZZJONI FINALI FIL-KUMITAT

Data tal-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) skont l-Artikolu 178(2) preżenti għall-votazzjoni finali

OPINJONI TAL-KUMITAT GĦALL-AFFARIJIET LEGALI

għall-Kumitat għall-Baġits

Oqsma oħra

Rapporteur għal opinjoni:

SUĠĠERIMENTI

Il-Kumitat għall-Affarijiet Legali jistieden lill-Kumitat għall-Baġits, bħala l-kumitat responsabbli, biex jinkorpora s-suġġerimenti li ġejjin fil-mozzjoni għal riżoluzzjoni tiegħu:

A. billi, rigward il-Qorti tal-Ġustizzja, ir-rata għolja ta' implimentazzjoni tal-approprjazzjonijiet tal-baġit fil-Kapitolu 12 "Staff Uffiċjali u Temporanju" tal-Baġit 2007 (97.7%) juri s-suċċess tal-isforz imwettaq mill-Qorti biex jimtlew il-postijiet allokati lilha,

B. billi r-rata ta' eżekuzzjoni għall-approprjazzjonijiet tal-Qorti għas-servizzi esterni fil-qasam lingwistiku mistennija li tilħaq il-100% fl-2008, u billi r-reklutaġġ lanqas preferut f'fażijiet ta' 20 impjieg permanenti għal avukati-lingwisti, approvati mill-Kunsill għall-2009 u meħtieġa fil-kuntest tal-proċedura l-ġdida ta' deċiżjonijiet preliminari urġenti, se jeħtieġu bżonn akbar għal tradutturi freelance,

C. billi, min-naħa, approprjazzjonijiet adegwati għandhom ikunu pprovduti għall-operat u l-manutenzjoni tal-applikazzjonijiet u t-tagħmir tal-IT eżistenti tal-Qorti tal-Ġustizzja u, min-naħa l-oħra, iffrankar sinifikanti jistgħu jiġi previst fir-rigward tal-krediti mitluba għall-iżviluppi strateġiċi tal-fondi fi ħdan il-Qorti,

Iqis li t-tnaqqis standard jeħtieġ jerġa' jiġi 3% kif kien qabel għall-Qorti tal-Ġustizzja sabiex jintlaħqu l-bżonnijiet tal-organigramma tal-Qorti għall-2009;

Iqis li l-ammont ta' EUR 486 700 taħt il-punt 1 406 jeħtieġ jerġa' jiddaħħal fil-baġit tal-Qorti tal-Ġustizzja sabiex ikun evitat kull xkiel fis-servizz tat-traduzzjoni li jista' jaffettwa direttament il-produttività tal-Qorti;

Jinnota li, rigward il-Qorti tal-Ġustizzja, ma hemm ebda spazju għal manuvri ta' qtugħ ulterjuri fil-baġit fil-proġett tal-Portal tal-Internet tal-Partijiet u jissuġġerixxi li jerġgħu jiddaħħlu EUR 274 400 taħt il-punt 2102 li huma meħtieġa għall-programm ta' investiment minimu rigward il-Proċedura ta' Deċiżjonjiet Preliminari Urġenti, l-immaniġġjar tar-riżorsi umani u s-sigurtà tal-applikazzjonijiet;

Jistieden lill-Qorti biex tirrapporta dwar il-miżuri li ħadet fis-snin reċenti u dwar proposti ulterjuri possibbli biex l-istituzzjoni issir aktar "ħadra", bħall-miżuri biex jitnaqqas l-użu tal-enerġija, l-ilma u l-karti, il-produzzjoni tal-iskart u l-pjanijiet tal-mobilità, eċċ.

Iqis li r-riżorsi addizzjonali jeħtieġu jingħataw lill-Parlament Ewropew għall-proċeduri tal-komitoloġija kollha, speċjalment fir-rigward tal-proċedura regolatorja ġdida bi skrutinju u bi tħejjija għall-qafas legali ġdid, sabiex ikun żgurat li l-iskambju ta' opinjonijiet u l-pożizzjonijiet bejn it-tliet istituzzjonijiet joperaw b'mod sodisfaċenti.

Jilqa' b'sodisfazzjon ir-rapport tat-8 ta' Settembru 2008 mill-amministrazzjoni tal-Parlament rigward ir-riżorsi umani u l-fondi użati fil-qafas tar-regolamentazzjoni aħjar, li skont hu 8 AD postijiet tal-"komitoloġija" ingħataw għall-kumitati varji; jinnota li ma hemm ebda ċifri speċifiċi fir-rigward tal-għadd ta' nies responsabbli għall-monitoraġġ tal-applikazzjoni tal-liġi tal-Komunità fil-kumitati parlamentari differenti; jitlob lill-Kumitat għall-Baġits biex jipprovdi segwitu xieraq għal dan ir-rapport meta jitqiesu r-rekwiżiti għal-baġits marbuta mar-riżorsi umani u l-għarfien espert għall-baġit tal-2009, inkluż il-bżonn għall-monitoraġġ tal-applikazzjoni tal-liġi tal-Komunità.

Data ta' l-adozzjoni

Riżultat tal-votazzjoni finali:

Membri preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

OPINJONI TAL-KUMITAT GĦALL-PETIZZJONIJIET

għall-Kumitat għall-Baġits

dwar l-abbozz tal-baġit ġenerali ta' l-Unjoni Ewropea għas-sena finanzjarja 2009

Taqsima VIII - Ombudsman Ewropew

Rapporteur għal opinjoni:

ĠUSTIFIKAZZJONI QASIRA

Il-Kumitat għall-Petizzjonijiet ħa nota ta' l-istimi ta' l-Ombudsman Ewropew tar-rekwiżiti baġitarji tiegħu għas-sena finanzjarja 2009, li ppreżenta lill-President tal-Parlament Ewropew permezz ta' l-ittra tat-8 ta' April 2008, skond l-Artikolu 31 tar-Regolament Finanzjarju.

L-Artikolu 195 tat-Trattat li jistabbilixxi l-Komunitajiet Ewropej jiddikjara li l-Ombudsman għandu " … jgħin biex jiżvela każijiet ta' amministrazzjoni ħażina fl-attivitajiet ta' l-istituzzjonjiet u l-korpi tal-Komunità […] u għandu jagħmel rakkomandazzjonijiet bil-għan li jwaqqafhom ".

Minbarra dan id-dover ewlieni l-Ombudsman identifika żona oħra ta' attività importanti, li hi li jrawwem iktar l-għarfien taċ-ċittadini Ewropej dwar id-drittijiet tagħhom li joriġinaw mil-liġi ta' l-Unjoni u b'hekk jitjiebu r-relazzjonijiet bejn iċ-ċittadini, l-Ewropa u l-istituzzjonijiet tagħha.

Doveri oħra jikkonċernaw operazzjonijiet amministrattivi, maniġerjali u finanzjarji bil-għan li jiġu appoġġjati l-attivitajiet prinċipali tas-segretarjat ta' l-Ombudsman.

Dawn l-attivitajiet hekk imsejħa orizzontali jammontaw għal 24% tan-nefqa baġitarja globali ta' l-Ombudsman.

L-ammont ta' xogħol

Fl-2007 l-Ombudsman irċieva inqas ilmenti ġodda mill-2006 (xi 600 inqas).

Madankollu, żdied l-għadd ta' lmenti ammissibbli u, b'konsegwenza ta' dan, żdied ukoll l-għadd ta' inkjesti li nfetħu.

L-Ombudsman iqis dan l-iżvilupp bħala riżultat ta' l-inizjattivi li nieda bil-għan li jiġi spjegat aħjar liċ-ċittadini Ewropej il-mandat tiegħu u l-limiti ta' dan il-mandat.

Huwa investa ammont konsiderevoli ta' ħin, sforzi u riżorsi f'kampanja ta' informazzjoni biex jispjega x'jista' u x'ma jistax jagħmel l-Ombudsman filwaqt li pprovda informazzjoni dwar mezzi oħra ta' rimedju fuq livell Ewropew, nazzjonali jew reġjonali.

Matul is-sena, infetħu 308 inkjesti ġodda fuq il-bażi ta' l-ilmenti (267 fl-2006) u tnedew 6 inkjesti b'inizjattiva ta' l-Ombudsman.

B'kollox fl-2007, l-Ombudsman ħa ħsieb 641 inkjesta, li 322 minnhom kienu ttrasferiti mill-2006.

Numru rekord ta' 350 inkjesta ngħalqu, u dan għamel l-2007 l-aqwa sena fir-rigward ta' l-għadd ta' inkjesti magħluqa.

Karatteristiċi ewlenin tal-baġit 2009

L-istimi ta' l-Ombudsman għall-2009 juru total ta' EUR 9 012 000.

Dan ifisser żieda ta' 5.95% (+ EUR 506 230) meta titqabbel mal-baġit 2008.

Din iż-żieda tinkludi kemm l-impatt ta' l-inflazzjoni kif ukoll iż-żieda fl-għoli tal-ħajja kif stmata mill-Kummissjoni.

Ammont ta' EUR 225 000 (kważi nofs iż-żieda baġitarja) tpoġġa fuq il-baġit 2009 sabiex jitqiesu l-konsegwenzi possibbli minħabba li għandhom isiru l-elezzjonijiet għal Ombudsman ġdid.

Jista' jkun hemm bżonn ta' l-approprijazzjonijiet rilevanti għall-konsegwenzi finanzjarji tat-tluq possibbli ta' l-Ombudsman attwali u l-wasla ta' Ombudsman li jkun għadu kif ġie elett.

L-organizzazzjoni tas-segretarjat ta' l-Ombudsman

Fl-2007 d-Dipartiment Legali (LD) tas-segretarjat ġie organizzat mill-ġdid sabiex titwaqqaf struttura maniġerjali ġdida b'Kap ta' Dipartiment wieħed u erba' Kapijiet ta' Timijiet Legali, li kull wieħed minnhom ikun imexxi tim ta' uffiċjali legali.

Is-Setturi tad-Dipartiment Finanzjarju u Amministrattiv (l-AFD) ukoll ġew organizzati mill-ġdid.

Fl-2008 d-Dipartimenti se jsiru Direttorati u t-Timijiet u s-Setturi Legali se jsiru Unitajiet, u kull Unità se jkollha Kap ta' l-Unità.

L-impatt ta' din l-operazzjoni fuq il-baġit 2009 huwa limitat iżda jeħtieġ li jogħla l-grad ta' żewġ karigi: (1) il-grad tal-Kap tad-Dipartiment Legali (id-Direttur) għandu jogħla minn AD 14 għal AD 15 u (2) il-grad tal-kariga tas-Segretarju Ġenerali għandu jogħla minn AD 15 għal AD 16 sabiex tiġi koperta l-firxa ta' gradi li jikkorrispondu għal Direttur Ġenerali.

Qed jintalab il-finanzjament għal 6 karigi ġodda u għal bosta żidiet fil-grad tal-karigi, u dan jirriżulta f'żieda ta' madwar EUR 300 000 tal-Kapitolu 12 (Uffiċjali u staff temporanju).

Il-karigi ġodda mitluba huma:

- 2 Uffiċjali Legali (AD 5) u segretarju/segretarja (AST 1) għad-Dipartiment Legali;

- Amministratur (AD 5) għas-Settur ta' l-Amministrazzjoni;

- Assistent/a ta' l-Uffiċċju (AST 1) għas-Settur Finanzjarju;

- Assistent/a (AST 1) għas-Segretarju Ġenerali.

Minbarra ż-żewġ żidiet fil-grad imsemmija hawn fuq, għandu jiżdied il-grad ta' 5 karigi eżistenti (3 AST u 2 AD) b'konformità mar-Regolamenti ta' l-Istaff.

L-iffrankar u l-użu mill-ġdid tal-flus

L-Ombudsman jippreżenta b'mod sistematiku kull linja baġitarja għal skrutinju sabiex fejn ikun possibbli jiġi ġġenerat l-iffrankar filwaqt li t-tmexxija fil-livell medju hija mitluba li tidentifika fi stadju bikri l-prijoritajiet għas-sena (snin) finanzjarja (finanzjarji) li ġejja (ġejjin).

Ir-riżultat ta' din l-istrateġija huwa li l-ispiża operazzjonali tonqos bi 3.6% (- EUR 75 230) meta titqabbel mas-sena ta' qabel.

Dan it-tnaqqis jikkorrispondi għal allokazzjoni mill-ġdid ta' approprijazzjonijiet fit-Titoli II u III ta' EUR 210 000.

L-użu mill-ġdid ta' fondi jammonta għal 10.5% tal-baġit operazzjonali għall-2009 filwaqt li 15-il linja baġitarja (minn 22) juru tnaqqis f'termini reali.

15% taż-żieda totali tal-baġit (EUR 506 230) hija ffinanzjata permezz ta' tqassim intern mill-ġdid tar-riżorsi.

Fl-2008 se tittieħed azzjoni ulterjuri fir-rigward tal-politika tat-traduzzjoni li mistennija jkollha effett pożittiv fuq il-baġit għat-traduzzjonijiet.

It-talba ta' l-2009 għat-traduzzjoni u l-interpretazzjoni tirrappreżenta total ta' EUR 665 000 li jfisser tnaqqis ta' 2.2% (- EUR 15 000) meta jitqabbel mas-sena ta' qabel.

SUĠĠERIMENTI

Il-Kumitat għall-Petizzjonijiet jistieden lill-Kumitat għall-Baġits, bħala l-Kumitat responsabbli, sabiex jinkorpora s-suġġerimenti li ġejjin fil-mozzjoni għal riżoluzzjoni tiegħu:

Iqis li l-ammont totali ta' riżorsi baġitarji mitlub mill-Ombudsman se jippermettilu li jissodisfa l-obbligi skond l-Istatut tiegħu, id-dispożizzjonijiet implimentattivi u l-ftehimiet ta' koperazzjoni u se jippermettilu li jwettaq dmirijietu b'mod effettiv;

Huwa tal-fehma li ż-żieda ta' 5.95% meta titqabbel mal-baġit 2008 hija xierqa meta jitqiesu l-impatt ta' l-inflazzjoni, iż-żieda fl-għoli tal-ħajja kif stmata mill-Kummissjoni, u l-obbligi f'sena ta' elezzjoni li ssir dispożizzjoni għall-konsegwenzi finanzjarji ta' tluq potenzjali ta' l-Ombudsman attwali u l-wasla ta' Ombudsman elett ġdid; josserva li din id-dispożizzjoni tirrappreżenta kważi nofs iż-żieda totali tal-baġit għall-2009 u li l-approprijazzjonijiet rilevanti se jiġu kkanċellati jekk ma jiġix elett Ombudsman ġdid u dak attwali jerġa' jiġi kkonfermat fil-kariga;

Jinnota li fl-2007 l-għadd ta' lmenti li rċieva l-Ombudsman naqas b'xi 600 meta jitqabbel ma' l-2006; madankollu, huwa sodisfatt li żdiedu l-għadd ta' l-ilmenti ammissibbli u l-inkjesti miftuħa matul l-istess perjodu;

Jinnota li l-Ombudsman jattribwixxi dan in-numru akbar ta' lmenti ammissibbli għall-ammont konsiderevoli ta' ħin, sforzi u riżorsi investiti f'kampanja ta' informazzjoni sabiex jiġi spjegat liċ-ċittadini ta' l-Unjoni Ewropea l-mandat tiegħu u l-limiti ta' dan il-mandat;

Josserva li minkejja din il-kampanja, skond ir-Rapport Annwali 2007 ta' l-Ombudsman, mill-ilmenti kollha eżaminati fl-2007 ftit iżjed minn 26% kienu fi ħdan il-mandat ta' l-Ombudsman meta jitqabblu ma' 21.5% fl-2006, 30.7% fl-2005 u 25.2% fl-2004;

F'dan il-kuntest, japprova l-organizzazzjoni mill-ġdid tas-segretarjat ta' l-Ombudsman bil-għan li titwaqqaf struttura ġdida u ċara għall-monitoraġġ u l-promozzjoni tal-ġestjoni effikaċi tal-każijiet; jappoġġja t-talba ta' l-Ombudsman għal 6 karigi ġodda u 7 promozzjonijiet;

Ifaħħar lill-Ombudsman għall-applikazzjoni b'suċċess ta' politika ta' skrutinju sistematiku tal-linji baġitarji u ta' prijoritizzazzjoni bikrija bil-għan li jiġi ġġenerat l-iffrankar u jiġu antiċipati opportunitajiet għall-użu mill-ġdid ta' l-approprijazzjonijiet; jinnota b'sodisfazzjon li din l-istrateġija wasslet għal tnaqqis fin-nefqa operazzjonali ta' 3.6% u kkontribwiet għall-iffinanzjar ta' 15% taż-żieda baġitarja permezz tat-tqassim intern mill-ġdid tar-riżorsi;

Jinnota li t-talba 2009 għall-approprijazzjonijiet għat-traduzzjoni u l-interpretazzjoni naqset bi 2.2% meta titqabbel mas-sena ta' qabel; iħeġġeġ lill-Ombudsman biex ikompli bl-isforzi tiegħu biex jitjiebu l-kwalità u l-istil tal-preżentazzjoni tad-deċiżjonijiet tiegħu, bil-benefiċċju miżjud li jitnaqqsu l-ispejjeż tat-traduzzjoni tagħha.

RIŻULTAT TAL-VOTAZZJONI FINALI FIL-KUMITAT

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut preżenti għall-votazzjoni finali

Sostitut (skond l-Artikolu 178(2)) preżenti għall-votazzjoni finali

PROĊEDURA

Abbozz tal-baġit ġenerali tal-Unjoni Ewropea għas-sena finanzjarja 2008, Taqsima I – Il-Parlament Ewropew, Taqsima II – Il-Kunsill, Taqsima IV – Il-Qorti tal-Ġustizzja, Taqsima V – Il-Qorti tal-Awdituri, Taqsima VI – Il-Kumitat Ekonomiku u Soċjali Ewropew, Taqsima VII – Il-Kumitat tar-Reġjuni, Taqsima VIII – L-Ombudsman Ewropew, Taqsima IX – Il-Kontrollur Ewropew għall-Protezzjoni tad-Data

Kumitat responsabbli

Data tat-tħabbir fis-seduta plenarja

Referenza għal opinjoni - data tat-tħabbir fis-seduta plenarja

Data tal-ħatra

Rapporteur(s) preċedenti

Data tat-tħejjija tal-abbozz tal-baġit ġenerali mill-Kunsill

Data meta l-Kunsill bagħat l-abbozz tal-baġit ġenerali

Eżami fil-kumitat

Data tal-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skont l-Artikolu 178(2)) preżenti għall-votazzjoni finali

Kummenti (informazzjoni disponibbli b'lingwa waħda biss)